Germanul Alexander Zverev, locul 5 mondial, s-a calificat, miercuri seară, în semifinale la Masters 1000 de la Roma, după ce l-a învins pe americanul Taylor Fritz (locul 13), scor 6-4, 6-3, într-o oră şi 29 de minute.
Câştigător al turneului în 2017, finalist în 2018 şi semifinalist în 2022, germanul va juca a 18-a semifinală de Masters 1000, a noua pe zgură.
În semifinale îl va înfrunta pe chilianul Alejandro Tabilo, cap de serie 29, care l-a învins săptămâna aceasta pe Novak Djokovici şi a trecut în sferturi pe chinezul Zhizhen Zhang (6-3, 6-4).